《夏意》
明代·祁顺

残莺无语燕差池，眼底江山处处宜。倚树乘风忘举扇，读书消处胜围棋。

吟搜景物牵情远，梦绕家乡睡醒迟。五十年来闲是福，此身羞作楚臣悲。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。